Official Journal L 338 , 23/12/2003 P. 0030 - 0031



PADOMES LĒMUMS (2003. gada 27. novembris), ar kuru dalībvalstis, kas ir Parīzes 1960. gada 29. jūlija Konvencijas par trešās Puses atbildību kodolenerģijas jomā Līgumslēdzējas puses, pilnvaro Eiropas Kopienas interesēs parakstīt protokolu, ar kuru groza minēto konvenciju (2003/882/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 61. panta c) apakšpunktu un 67. panta 5. punktu saistībā ar 300. panta 2. punkta pirmo daļu, ņemot vērā Komisijas priekšlikumu, tā kā: (1) Par protokolu, ar kuru groza Parīzes 1960. gada 29. jūlija Konvenciju par trešās Puses atbildību kodolenerģijas jomā, kas grozīts ar 1964. gada 28. janvāra papildprotokolu un ar 1982. gada 16. novembra protokolu (turpmāk tekstā "Parīzes Konvencija"), notika sarunas, lai uzlabotu kompensācijas kodolnegadījumos cietušajiem. Tas paredz palielināt atbildību un paplašināt trešās Puses atbildības sistēmu kodolnegadījumos attiecībā uz kaitējumu videi. (2) Saskaņā ar Padomes 2002. gada 13. septembra sarunu direktīvām Komisija apsprieda protokolu grozījumiem Parīzes Konvencijai jautājumos, kas ir Eiropas Kopienas kompetencē. Tomēr Padomes sarunu direktīvas neparedzēja apspriest klauzulu, ar kuru Kopienai ļauj pievienoties protokolam. (3) Protokolu pieņēma Parīzes Konvencijas Līgumslēdzējas puses. Protokola teksts ir saskaņā ar Padomes sarunu direktīvām. (4) Komisijai ir ekskluzīva kompetence attiecībā uz Parīzes Konvencijas 13. panta grozīšanu, ja šāda grozīšana ietekmētu noteikumus, kas minēti Padomes 2000. gada 22. decembra Regulā (EK) Nr. 44/2001 par kompetenci un spriedumu atzīšanu un izpildi civillietās un komerclietās[1]. Dalībvalstis saglabā kompetenci lietās, uz kurām attiecas minētais protokols un kuras neietekmē Kopienas tiesību aktus. Ņemot vērā grozījumu protokola priekšmetu un mērķi, protokola noteikumu pieņemšanu, kas ir Kopienas kompetencē, nevar nošķirt no noteikumiem, kas ir dalībvalstu kompetencē. (5) Parīzes Konvencijas grozījumu protokols ir īpaši būtisks, ņemot vērā Kopienas un tās dalībvalstu intereses, jo tas uzlabo kompensācijas par kodolnegadījumos radīto kaitējumu. (6) Parīzes Konvencija un tās grozījumu protokols nav atvērts dalībai reģionālajām organizācijām. Tā rezultātā Kopiena nav tiesīga parakstīt vai ratificēt protokolu, vai tam pievienoties. Šajos apstākļos un tikai ārkārtas gadījumā ir attaisnojams, ka dalībvalstis paraksta protokolu Kopienas interesēs. (7) Tomēr trīs dalībvalstis, proti, Austrija, Īrija un Luksemburga nav Parīzes Konvencijas Puses. Ņemot vērā, ka protokols groza Parīzes Konvenciju un ka ar Regulu (EK) Nr. 44/2001 dalībvalstīm, uz kurām attiecas šī konvencija, ļauts turpināt piemērot noteikumus tajā paredzētajā kompetencē, un ka protokols būtiski negroza noteikumus par konvencijas kompetenci, ir objektīvi pamatots, ka šis lēmums attiecas tikai uz tām dalībvalstīm, kas ir Parīzes Konvencijas Puses. Attiecīgi Austrija, Īrija un Luksemburga turpinās pamatoties uz Kopienas noteikumiem, kas iekļauti Regulā (EK) Nr. 44/2001, un piemērot tos jomā, kas ietverta Parīzes Konvencijā un protokolā, ar kuru groza šo konvenciju. (8) Tāpēc dalībvalstīm, kas ir Parīzes Konvencijas Līgumslēdzējas puses, Eiropas Kopienas interesēs un saskaņā ar noteikumiem, kas minēti šajā lēmumā, jāparaksta protokols, ar kuru groza Parīzes Konvenciju, ņemot vērā tā iespējamo noslēgšanu nākotnē. Šāda parakstīšana neierobežo Austrijas, Īrijas un Luksemburgas nostāju. (9) Tādējādi Protokola noteikumus attiecībā uz Eiropas Kopienu pieņems tikai tās dalībvalstis, kas pašreiz ir Parīzes Konvencijas Puses, un tie neierobežos Austrijas, Īrijas un Luksemburgas nostāju. (10) Apvienotajai Karalistei un Īrijai Regula (EK) Nr. 44/2001 ir saistoša, un tāpēc tās piedalās šā lēmuma pieņemšanā. (11) Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šā lēmuma pieņemšanā, un tādējādi šis lēmums nav tai saistošs un nav jāpiemēro, IR PIEŅĒMUSI ŠO LĒMUMU. 1. pants 1. Neierobežojot Kopienas tiesības, dalībvalstis, kas pašlaik ir Parīzes Konvencijas Līgumslēdzējas puses, Eiropas Kopienas interesēs paraksta protokolu, ar kuru groza Parīzes Konvenciju, ņemot vērā tā iespējamo noslēgšanu nākotnē. Šāda parakstīšana neierobežo Austrijas, Īrijas un Luksemburgas nostāju. 2. Protokola, ar kuru groza Parīzes Konvenciju, teksts pievienots šim lēmumam. 3. Šajā lēmumā termins "dalībvalsts" ir visas dalībvalstis, izņemot Austriju, Dāniju, Īriju un Luksemburgu. 2. pants Dalībvalstis cenšas parakstīt protokolu līdz 2003. gada 31. decembrim. 3. pants Parakstot Parīzes Konvencijas grozījumu protokolu, dalībvalstis rakstiski informē Ekonomiskās sadarbības un attīstības organizācijas ģenerālsekretariātu par to, ka protokols ir parakstīts saskaņā ar šo lēmumu. 4. pants Šis lēmums ir adresēts dalībvalstīm saskaņā ar Eiropas Kopienas dibināšanas līgumu. Briselē, 2003. gada 27. novembrī Padomes vārdā - priekšsēdētājs R. Castelli [1] OV L 12, 16.1.2001., 1. lpp.